
REGULAMENTUL OFICIAL AL TOMBOLEI „Locul deseurilor nu e in casa!”
SECŢIUNEA 1. Organizatorul Tombolei 

Art.1.1 Organizatorul  Tombolei  „Locul deseurilor nu e in casa!”  este Asociaţia Română  pentru 

Reciclare  -  ROREC,  având  adresa de corespondenta: Bucureşti, Str Sevastopol nr 24, etaj 5, sector 1, înmatriculată în Registrul Asociaţiilor şi Fundaţiilor sub nr. 88/2004, Cod de 

Înregistrare Fiscală RO 22318081, denumită în continuare Organizator.   
 SECŢIUNEA 2. Perioada de desfăşurare 

Art.2.1 Tombola „Locul deseurilor nu e in casa!” este organizată şi se desfăşoară în Orașul Mărășești în conformitate cu prevederile prezentului Regulament. Regulamentul este întocmit şi va fi făcut public conform legislaţiei aplicabile în România. Tragerea la sorţi va avea loc Duminică 19 Iunie 2011, ora 12.00 în Orașul Mărășești la Grupul Școlar Mărășești, str. Republicii nr. 74, Mărășești, jud. Vrancea. 
 SECŢIUNEA 3. Participanţi 

Art.3.1 La concurs pot participa persoane fizice rezidente pe teritoriul României, care au completat “BILETul DE TOMBOLĂ” de participare cu toate datele solicitate, în urma predării unuia sau mai multor aparate electrocasnice, electrice sau electronice uzate / vechi sau defecte,  întregi (nedezmembrate), in unul dintre punctele de colectare din Orașul Mărășești in conformitate cu lista de mai jos:
Locații în orașul Mărășești: 

1. Casa de Cultură

2. Primărie
Locații în Sate aparținătoare:
1. Sat Călimănești - Școala Generală

2. Sat Haret - Școala Generală

3. Sat Pădureni - Școala Generală

Este interzisă participarea la concurs a angajaţilor, colaboratorilor sau rudelor angajaţilor Organizatorului, a colaboratorilor, rudelor angajaţilor şi angajaţilor Primăriei şi Consiliului Local al Orașului Mărășești.

Prin completarea şi depunerea “BILETului DE TOMBOLA”, participanţii îşi exprimă acordul cu privire la Regulamentul Tombolei „Locul deseurilor nu e in casa!”. 

Participanţii la Tombola „Locul deseurilor nu e in casa!” sunt obligaţi să respecte termenii şi condiţiile regulamentului oficial potrivit celor menţionate mai jos. 

 SECŢIUNEA 4. Premiile 

Art.4.1  În cadrul  Tombolei  „Locul deseurilor nu e in casa!”,  premiile  oferite  sunt: 5 cuptoare cu microunde, cod produs CMW 20 DW şi 15 mașini de găurit cu percuție, cod produs F0156280AA. 

Art.4.2 SC CANDY HOOVER ROMANIA SRL și SC ROBERT BOSCH SRL îşi asumă în totalitate  conformitatea produselor oferite ca premii şi ofera garanţia acestora în conformitate cu prevederile legale în domeniu. 

Art.4.3 Premiile se atribuie  în  baza  extragerii  din  urnă  a  biletelor  valide  de tombola,  de  către invitatul  responsabil de aceasta extragere.

 SECŢIUNEA 5. Mecanismul de desfăşurare 

Art.5.1 Orice persoană care va preda un aparat electrocasnic vechi întreg (nedezmebrat) sau mai multe, la unul dintre punctele de colectare din Orașul Mărășești, va primi, de la voluntarii RoRec desemnaţi, un “BILET DE TOMBOLĂ” ce va fi completat cu datele participantului. Biletul este alcătuit din două părţi (unul pentru organizator şi unul pentru participant). Completarea datelor solicitate în cadrul cuponului (Nume, Prenume, Varsta, Adresa de domiciliu, Telefon, în cazul în care există – adresa de e-mail şi aparatul predat) este obligatorie.
Art.5.2  In intelesul prezentului Regulament, prin deseu de echipament electric sau electronic (DEEE) se intelege un deseu al unui echipament ce este/a fost dependent de un curent electric sau camp electromagnetic pentru a functiona corespunzator in mod independent. Acest lucru presupune ca echipamentul sa fi fost alimentat in mod direct  la reteaua electrica sau la baterii si sa fi fost destinat unei functionari de sine statatoare, iar nu ca echipament accesoriu sau periferic al unui alt echipament principal. Sunt excluse asadar accesoriile ce se conecteaza la un EEE sau se utilizeaza impreuna cu un EEE (mouse, tastatura, cablu, telecomanda, componente electrice, prelungitoare etc.).

Art.5.3 Un singur “BILET DE TOMBOLA” oferă posibilitatea de câştig a cel mult un premiu dintre premiile acordate în cadrul tombolei sau poate fi necâştigător. 

Art.5.4 Persoanele care vor preda mai multe aparate electrocasnice întregi (nedezmembrate) vor primi câte un singur “BILET DE TOMBOLĂ”. 

Art.5.5 În cazul identificării de către Organizator a unor persoane care influenţează sau facilitează câştigarea premiilor puse în joc prin mijloace necorespunzătoare, Organizatorul îşi rezervă dreptul de a apela la toate mijloacele legale pentru urmărirea în instanţă a persoanelor respective şi recuperarea eventualelor prejudicii cauzate.
SECŢIUNEA 6. Desemnarea câştigătorilor 

Art.6.1 Premiile concursului vor fi acordate in urma prezentarii cuponului câştigător valid (jumătatea rămasă persoanei participante) şi a unui act de identitate, comisiei din cadrul festivitatii de extragere si premiere. Odată validat “BILETul DE TOMBOLĂ”, participantul îşi poate revendica premiul într-un interval de 14 zile, începând cu ziua următoare extragerii. Câştigătorii care nu sunt prezenţi la tragerea la sorţi vor fi anunţaţi de organizator in 24 de ore de la închiderea tombolei. Dacă premiul nu este revendicat în cele 14 zile, el devine nul. La primirea premiului participantul va semna un proces verbal de Predare-Primire a premiului.

Nu se acordă contravaloarea în bani a Premiilor, iar cupoanele de tombolă câştigătoare nu sunt transmisibile unei alte persoane decât câştigătorul. 

Lista câştigătorilor va fi publicată pe site-ul www.rorec.ro, începând cu data de 20 Iunie 2011.
SECŢIUNEA 7. Erori 

Art.7.1 Reclamaţiile cu privire la Premiul câştigat efectuate după data de semnare a procesului-verbal de predare-primire a premiului nu vor fi luate în considerare şi nu vor fi responsabilitatea Organizatorului. 

Art.7.2 În caz de tentativă de fraudă a sistemului, abuz sau orice acte de natură a afecta imaginea Organizatorului, acesta îşi rezervă dreptul de a lua toate măsurile necesare pentru remedierea situaţiei apărute. 

SECŢIUNEA 8. Protecţia datelor personale 

Art.8.1 Participanţilor la Tombola „Locul deseurilor nu e in casa!” le sunt ocrotite drepturile în conformitate cu prevederile Legii 677 / 2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, iar prin participarea la Tombola „Locul deseurilor nu e in casa!” aceştia consimt, în mod expres, la prelucrarea de către Organizator a datelor lor cu caracter personal. 

Prin participarea la Tombola „Locul deseurilor nu e in casa!”, participanţii sunt de acord că, în cazul în care vor câştiga, numele, adresa şi fotografia lor să poată fi făcute publice şi folosite în scopuri publicitare de către Organizator, în diverse materiale tipărite, audio şi video, fără nici un fel de pretenţie legată de acest aspect. 

Art.8.2 Prin participarea la Tombola „Locul deseurilor nu e in casa!”, participanţii sunt de acord ca datele lor personale comunicate Organizatorului să intre în baza de date a acestuia, putând fi folosite, în mod gratuit, pentru activităţi publicitare (TV, audio, presă, materiale promoţionale) sau în alte campanii promoţionale organizate de Organizator şi, de asemenea, îşi dau acordul să participe la realizarea şi difuzarea materialelor de promovare a prezentei campanii. 

SECŢIUNEA 9. Forţa majoră 

Art.9.1 Forţa majoră reprezintă orice eveniment care nu poate fi controlat, remediat sau prevăzut de către Organizator, inclusiv imposibilitatea Organizatorului din motive independente de voinţa sa, şi a cărui apariţie pune pe acesta din urmă în imposibilitatea de a-şi îndeplini obligaţiile asumate prin Regulament. 

Dacă o situaţie de forţă majoră împiedică sau întârzie total sau parţial executarea Regulamentului şi continuarea Tombolei „Locul deseurilor nu e in casa!”, Organizatorul va fi exonerat de răspunderea privind îndeplinirea obligaţiilor sale pentru perioada în care această îndeplinire va fi împiedicată sau întârziată, conform art.1082 şi 1083 din Codul Civil. Dacă Organizatorul invocă forţa majoră este obligat să comunice Participanţilor la Tombolei „Locul deseurilor nu e in casa!” existenţa acesteia în termen de 5 zile lucrătoare de la apariţia cazului de forţă majoră. 

SECŢIUNEA 10. Litigii 

Art. 10.1 Eventualele litigii apărute între Organizator şi participanţii la prezenta Tombola „Locul deseurilor nu e in casa!” se vor rezolva pe cale amiabilă sau, în cazul în care aceasta nu va fi posibilă, litigiile vor fi soluţionate de instanţele judecătoreşti române competente. 

SECŢIUNEA 11. Regulamentul oficial al Tombolei „Locul deseurilor nu e in casa!”

Art.11.1 Regulamentul Tombolei „Locul deseurilor nu e in casa!” va fi publicat pe site-ul www.rorec.ro şi va fi disponibil gratuit oricărui solicitant, pe întreaga perioadă de desfăşurare a tombolei, la locaţia punctele de colectare provizorii.

